Nafarroako Parlamentuko Mahaiak, 2020ko otsailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, Goizuetako larrialdiko osasun-garraioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2020ko otsailaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilari Santos Indurain andreak Osasun Batzordean ahoz erantzun dezan:

Goizuetako herriak badu oinarrizko bizi-euskarri bidez ematen den osasun-garraio urgenteko zerbitzua, suhiltzaile boluntarioek ematen dutena eta larrialdiak behar bezala artatzea ahalbidetzen duena. Aurrekontuaren zuzendari nagusiaren urriaren 20ko 370/2016 Ebazpenaren bidez, Goizuetako Udalari doan laga zitzaion ibilgailu bat, herriko suhiltzaile boluntarioen parkerako, larrialdiko osasun-garraioaren zerbitzua eman zezan.

Ibilgailuaren lagapena luzatu egin zen ibilgailuak hamar urte bete arte, eta epe hori bete da.

Gauzak horrela, honako galdera hau aurkezte da:

Nafarroako Gobernuak zer neurri hartuko du Goizuetan larrialdiko osasun-garraioa mantentzen dela bermatzeko, dela suhiltzaile boluntarioekin, dela Nafarroako Gobernuaren baliabide berekiekin?

Iruñean, 2020ko otsailaren 12an

Foru parlamentaria: Txomin González Martínez